Det ble etablert tidlig i 1969 som en sammenslåing av Lillehammer-klubbene SK Mesna (den gang i 3. divisjon) og FK Fremad Lillehammer (den gang i 4. divisjon), tilsammen rundt fem hundre medlemmer. Den første sesongen (1969) ble spilt i 4. divisjon, året etter tiltrådte den danske heltidstrener Frank Gaba. FK Fremad Lillehammer ble opprettet den 28. mars 1911 og deltok i Norgesserien 1937-38 (2.-plass i Distrikt III), Norgesserien 1945 (4.-plass) og Norgesserien 1947-48 (4.-plass i Distrikt III). Blant spillerne var Tor Jevne som gikk til Skeid og ble landslagsspiller. Fremad som navn gjenoppsto i 2009 med utflyttede lillehamringer i Oslo.